CELEX: 62009TN0336
Language: sk
Date: 2009-08-25 00:00:00
Title: Vec T-336/09: Žaloba podaná 25. augusta 2009 — Häfele/ÚHVT — Topcom Europe (Topcom)

24.10.2009   
            
            
               SK
            
            
               Úradný vestník Európskej únie
            
            
               C 256/32
            
         Žaloba podaná 25. augusta 2009 — Häfele/ÚHVT — Topcom Europe (Topcom)
   (Vec T-336/09)
   2009/C 256/57
   Jazyk žaloby: angličtina
   
      Účastníci konania
   
   
      Žalobca: Häfele GmbH & Co. KG (Nagold, Nemecko) (v zastúpení: J. Dönch, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Topcom Europe NV (Heverlee, Belgicko)
   
      Návrhy žalobcu
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 5. júna 2009 vo veci R 1500/2008-2 a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „Topcom“ pre tovary zaradené do tried 7, 9 a 11.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: slovná ochranná známka Spoločenstva „TOPCOM“ zapísaná pre tovary zaradené do triedy 9; slovná ochranná známka „TOPCOM“ zapísaná v Beneluxe pre tovary zaradené do triedy 9.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: vyhovenie odvolaniu, a teda vyhovenie námietke a zrušenie rozhodnutia námietkového oddelenia.
   
      Dôvody žaloby: porušenie článku 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia č. 207/2009], keďže odvolací senát dospel k nesprávnemu záveru, že existuje pravdepodobnosť zámeny medzi kolidujúcimi ochrannými známkami, z toho dôvodu, že predmetné tovary nie sú podobné ani vzájomne sa doplňujúce.